Šiaulių gidas

ILONA BALSYTĖ. Jubiliejinis vakaras su gyvo garso grupe
2025-03-21 18:00 (Europe/Helsinki) | Koncertų salė „Saulė”
Ilona Balsytė – tai visa Lietuvos muzikos, teatro ir kino epocha.
Aktorinę ir muzikinę karjerą pradėjusi Vytauto Kernagio vadovaujamame “Dainos teatre” ir kabarete “Tarp Girnų“, nusifilmavusi dešimtyse filmų, serialų, suvaidinusi šimtus spektaklių, su kolegomis (tarp kurių Aidas Giniotis, Darius Auželis, Sigutis Jačėnas) įkūrusi kultinį „Keistuolių teatrą“, Ilona šiemet švenčia gražų 60 metų jubiliejų!
Ta proga aktorė ir dainininkė kviečia visus, kas užaugo su “Keistuolių teatro” dainomis, kas šėliojo su “Paskutiniais Brėmeno muzikantais”, kas neatitraukė akių nuo serialo “Giminės” į jubiliejinį vakarą, kuriame skambės dainos, išvysite daugybę įdomių akimirkų iš Ilonos gyvenimo bei išgirsite nepaprastas, linksmas gyvenimo ir kūrybos istorijas.
Ilona Balsytė leidžiasi į gyvo garso ir tikro balso koncertinį turą per Lietuvą. Ir ne viena – o su fantastiškų atlikėjų kolektyvu, kuriame sutiksite ir legendas iš „Paskutinių Brėmeno muzikantų“ bei „Dainos teatro“ kolektyvų.
Vakaro metu skambės visos populiariausios Ilonos atliekamos dainos – „Naktelės žiedai“, „Žiemos vakaras“, „Išjunk televizorių“, „Jei gali – meilės duok“, „Kai pasibels lietus“ ir daugybė kitų hitų.

Bilietus platina ir bilietai.lt
Renginio trukmė: ~ 1 val. 30 min.
Nemokamai: iki 6 metų amžiaus imtinai, neužimant papildomos vietos (renginio vietoje pateikti amžių įrodantį dokumentą).
Informacija apie koncertus – tel. +370 609 66699

Nedo ir Deivido „stand up“ pasirodymas „Laisvai samdomi“
2025-03-21 19:00 | Šiaulių kultūros centro Kamerinė salė (Aušros al. 31)
Pakilę nuo „Bazaras? Bazaras“ sofos, Nedas ir Deividas pradeda naują turą pavadinimu „Laisvai samdomi“.
Abu vyrukai papildo vienas kitą. Vienam net žirafos kaklo pavydi, kitas kaklo veidrodyje gyvenime nėra regėjęs. Vienas žaisdamas „slėpuką“ gali už dviračio rėmo pasislėpti, kitas atrodo kaip pernokęs arbūzas. Tiesa, jie abu turi vieną panašumą – profesionalumą bei žudikiškus bajerius, kurie nepalieka nei vieno gyvo.
Taigi, turi sunkumų? Galbūt nori atsikratyti papildomo krūvio, nes jau darosi truputį liūdna? Gerai, „Laisvai samdomi“ vaikinai atvyksta į Tavo miestą išspręsti visas liūdesio problemas. Nieko nelauk, griebk bilietą ir „Laisvai samdomi“ vyrukai nudirbs visą darbą už tave.
Renginio trukmė: ~2 val.

Fantastinė operetė „GIRIŲ KARALIUS“
2025-03-23 12:00 | Koncertų salė „Saulė”
Miko Petrausko fantastiška vieno veiksmo operetė „Girių Karalius“ sukurta pagal Vlado Putvinskio vienaveiksmę dramą „Nežudyk“, kurioje mistinė būtybė – Girių Karalius – priverčia Medžiotoją nebekirsti girių ir nebežudyti gyvūnų. Mat būtent pastarieji alkani ir pasirengę suėsti mažesnį už save. Tačiau net ir juos – zuikius, lapę, vilką, mešką – Girių Karalius moko svarbiausio – gerbti gyvybę. Šioje ryškioje silpnesniųjų ir stipresniųjų priešpriešoje visi mokosi elgtis taip, kaip nori, kad su jais būtų elgiamasi nepaisant to kuris stipresnis, greitesnis, aukštesnis ir t. t., o varžymuisi, kuris geresnis ribų nėra ne tik pas mažuosius, bet ir pas suaugusiuosius – todėl muzikinis spektaklis „Girių Karalius“ skirtas tiek mažiems tiek dideliems.
Minėdami kompozitoriaus 150-ąsias gimimo metines, bendradarbiaujant su Kauno miesto muziejumi, iš fondų atrinkome ir prikėlėme naujam gyvenimui šią fantastinę operetę, kviesdami visus prisiminti jo nuveiktus darbus, praleisti laiką su jo muzika, kurios dėka pažinsime negirdėtus, tik muzikos istorijos puslapiuose minimus Miko Petrausko muzikos aruodus bei atsakysime į klausimą, kiek prieš šimtmetį aktualūs kūrybiniai bandymai galėtų būti aktualūs ir prasmingi XXI-ojo amžiaus žmonėms.

Girių Karalius – Justinas ButaMedžiotojas – Rytis Janilionis (baritonas)Jurga – Justina Tomkutė-Petraitienė (sopranas)Kauno muzikos ansamblis AINIAI

Kompozitorius – Mikas PetrauskasAranžuočių autorius – Giedrius SvilainisTeksto autorius – Mingaila RastenisRežisierė – Giedrė Kriaučionytė-VosylienėScenografė – Izabelė Narečionytė

Durys atidaromos: 11.30 val.
Renginio trukmė: 1 val.
Vaikai įleidžiami nemokamai: iki 5 metų amžiaus (imtinai, neužimant atskiros sėdimos vietos).
Amžiaus cenzas: 4 metai.

TANGOMANIJA iš Argentinos
2025-03-23 17:00 | Koncertų salė „Saulė”
Argentinietiškas tango – tai neatsiejamas naktinio gyvenimo vaizdinys. Vos tik pasirodęs XIX amžiaus pabaigoje, buvo uždraustas, galiausiai atkeliavo iki Europos ir ją pakerėjo. Tango bacilą paskleidė argentiniečių šokėjai ir muzikantai, atvykę ieškoti laimės į Paryžių. Tik pripažintas Europoje, tango grįžo į Buenos Aires, kur vis labiau populiarėjo ir šiandien šis šokis išgyvena savo Renesansą.
Kauno muzikos ansamblis „Ainiai“ parengė šią programą kartu su tango šokėjais. Muzikines kompozicijas lydės mažosios teatrinės ir choreografinės mizanscenos, kurių muzikinius – choreografinius pasakojimus perteiks ansamblio „Ainiai“ solistai – Justina Tomkutė-Petraitienė (sopranas), Rytis Janilionis (baritonas), instrumentalistai ir šokėjų pora Carlos ir Brigita Rodrigues.
Naujoje ansamblio programoje – pluoštas tango klasika vadinamų kompozicijų. Praeitame šimtmetyje sukurtos Carlos Gardel „Por Una Cabeza“, Astor Piazzolla „Adios Nonino“ vadinamos tango vizitine kortele. Joms, kaip ir visam pluoštui vokalinių ir instrumentinių kompozicijų originalias aranžuotes sukūrė ansamblio koncertmeisteris ir birbynininkas Narimantas Murauskas.
Argentinietiškas tango – ne tik šokis, tai – pasakojimas apie mūsų gyvenimus ir juose skambančias sielų stygas. Šį kartą tango skambės koncertinių kanklių, smuiko, birbynių, akordeono tembrais, emocionalią muziką lydės originalus šokėjų ir mokytojų Carlos ir Brigita Rodrigues bei Kauno muzikos ansamblio „Ainiai“ kūrybinis aljansas.

Durys atidaromos: 16.30 val.
Renginio trukmė: 1 val. 10 min.
Vaikai įleidžiami nemokamai: iki 6 metų amžiaus (imtinai, neužimant atskiros sėdimos vietos).
Amžiaus cenzas: 5 metai.

Kultinis klounų šou „Klounai – nuotykiai tęsiasi“
2025-03-24 18:00 | Šiaulių kultūros centro Didžioji koncertų salė (Aušros al. 31)
Viskas, ką galima padaryti paprastai, klounams pavyksta su begale iššūkių ir nuotykių! Lengvi keliai yra ne jiems! Jų nuotykiai yra skirti visiems, kas nebijo gyvenime būti vaiku. Jų patirtys ir atradimai privers ne tik kvatotis, bet ir susimastyti bei tapti geresniais.

Tarptautinių konkursų laureatai, pasaulinės klounų korporacijos „Orange mood“ (Prancūzija) ir komedijos teatro „Maski“ (Ukraina) artistų bendra programa leis vaikams pasijausti suaugusiais, o suaugusius sugrąžins į vaikystę!

Jei į renginį atsinešite nupieštą klouną – dovanas gausite net neprasidėjus šou programai. O po renginio visi vaikai bus pakviesti nusifotografuoti nuotaikingai nuotraukai drauge su šiais mielais žmogučiais.

Renginio trukmė: ~1 val. 20 min. (su pertrauka)

Vaikams iki 3 m. neužimant papildomos vietos – NEMOKAMAI!

Legendinis miuziklas „VELNIO NUOTAKA“
2025-03-25 18:00 | Koncertų salė „Saulė”
Pirma. Geriausia. Legendinė. „VELNIO NUOTAKA“
Po 15 metų pertraukos į sceną sugrįžta geriausias lietuviškas miuziklas „Velnio nuotaka“!
Jau per premjeras didžiausiose Lietuvos arenose pristatytas V. Ganelino ir S. Gedos miuziklas sulaukė milžiniško publikos susidomėjimo – bilietai tirpo vos atsiradę prekyboje. 2012-2013 metais pastatymas aplankė visus didesnius Lietuvos miestus, spektaklį pamatė daugiau kaip 30 tūkstančių žmonių ir abejingų jam nebuvo – po kiekvieno spektaklio žiūrovai braukė ašaras ir negailėjo audringų aplodismentų.
Geniali Viačeslavo Ganelino muzika, šmaikštūs Sigito Gedos tekstai, atnaujinta pastatymo scenografija ir puikiai žinomi Lietuvos atlikėjai vėl kviečia žiūrovus kartu išgyventi jautrią istoriją apie amžiną gėrio ir blogio kovą, tragikomiškas laimės paieškas, kuriose realybė pinasi su mistika, o tautosakos motyvai, paskaninti lietuvių liaudies humoru, lydi tyrus herojų meilės jausmus.
Šis kūrinys išties nemirtingas – tai pirmas lietuviškas miuziklas, sukurtas Kazio Borutos apysakos „Baltaragio malūnas“ motyvais. 1973 m. režisieriaus Arūno Žebriūno sukurtas muzikinis filmas yra aukso raidėmis įrašytas į mūsų kino istoriją ir dažnai vadinamas pirmąja lietuviška roko opera, nes buvo sumanytas kaip savotiškas atsakas A. L. Webberio kūriniui „Jėzus Kristus superžvagždė“. Tad ir šiandien, praėjus penkiems dešimtmečiams nuo sukūrimo, miuziklo „Velnio nuotaka“ šlovė neblėsta, o žiūrovų meilė – tik stiprėja. Jūs net neįsivaizduojate, kokia iš tikrųjų velniava dėjosi tuometiniame Paudruvės krašte… Ateikite ir patys viską pamatysite!
Pagrindiniuose vaidmenyse: Uršulė – Irena Starošaitė, Baltaragis – Giedrius Arbačiauskas, Pinčiukas – Justinas Lapatinskas, Anupras – Vladas Kovaliovas, Jurga – Deimantė Varmauskaitė, Girdvainis – Donatas Kaikaris, Raupys – Martynas Stankevičius, Marcelė – Karolina Činikaite, net 10 šokėjų.
Režisierius – Andrius Kurienius.
Scenografas – Ramunė Skrebūnaitė.
Choreografas – Edgaras Šnipaitis.
Kostiumu dailininkas – Vaida Daukšienė.
Garso režisierius – Vytautas Naunčikas.
Šviesu režisierius – Edvardas Raguckij.
Muzikos aranžuotė – Andrius Gružauskas.

Grupė AMBROZIJA pristato: MUZIKINĖS PIRŠLYBOS 2
2025-03-26 18:00 | Koncertų salė „Saulė”
Prieš dvejus metus Šiauliuose griausmingai nuskambėjusios MUZIKINĖS PIRŠLYBOS sugrįžta!!! Atsinaujinęs ir naujomis spalvomis suspindęs muzikinis humoristinis projektas, žiūrovų pageidavimu, bus pristatytas koncertų salėje SAULĖ, vis dar esant vėsiems orams, kai kažkur norisi ieškoti šilumos. Ir kas gi labiau sušildys jeigu ne meilė? O kokia gi meilė be piršlybų? Kaip visi žinote, piršlybose įvyksta įvairių netikėtumų, nenumatytų ir netgi komiškų situacijų. Ne veltui liaudyje sakoma, kad piršlio liežuvis be kaulo. Todėl ateikite ir pasiklausykite humoristinių meilės romansų, kuriuos atliks jūsų geras pažįstamas Bronius – Tata, nuotakų ieškosime su patyrusiu piršliu Beausiu, su SADŪNAIS „namo mes par tiltu aisma“, ŠEDUVOS BERNAI padovanos jums „Puokštę rožių nuostabių“, o projekto naujiena maestro VYTAUTAS ŠIŠKAUSKAS, užkurs salę savo šlageriais. Neabejojame, kad kiekvienas žiūrovas iš koncerto išeis ir su gera nuotaika, ir su dovanomis, ir, galbūt, suradęs naują meilę.
„Žodžiu, šitokios naujienos… rudenį trumpėja dienos, bet ilgesnės daros naktys ir viengungiams ima sektis….“.

Renginio trukmė: ~ 1 val. 40 min.
Nemokamai: vaikai iki 3 m. (neužimant papildomos vietos).

Naisių vasaros teatro premjera „Šventojo Antano stebuklas“
2025-03-27 18:00 | Šiaulių kultūros centro Didžioji koncertų salė (Aušros al. 31)
Dauguma religijų yra pagrįstos tikėjimu stebuklais. Akivaizdu, kad kitaip neįmanoma, ypač kai nėra materialių įrodymų. Žmonių visuomenė, valdoma pinigų galios, į pasaulį žvelgia merkantiliškai ir ciniškai.
Šventasis Antanas, mitologinė figūra, mūsų spektaklyje pasirodo kaip jaunas, šiuolaikiškai apsirengęs žmogus. Jis siūlo padaryti stebuklą – prikelti mirusią turtingą tetą. Tačiau susiduria su visišku netikėjimu ir agresija. Tik tarnaitė Virginija – tyra ir naivi siela – patiki nepažįstamuoju.
Visi norime tikėti geresniu pasauliu, stebuklais. Bet ar šis gebėjimas duotas kiekvienam? O jei ne, kaip rasti atsakymus į mus neraminančius klausimus? Pasirodo, viskas yra labai paprasta – arba, priešingai, be galo sudėtinga. Reikia tik atidžiai pažvelgti į save.
Režsierius Stanislav Moiseev, režisieriaus asistentė Anna Donchenko.
Choreografė – Lina Šimkienė
Įėjimas su kvietimais. Kvietimus nuo kovo 3 d. 9 val. galima pasiimti Šiaulių kultūros centro kasoje. Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.

Teatro komedija „Į DARBĄ KAIP Į ŠVENTĘ“
2025-03-28 19:00 | Koncertų salė „Saulė”
TEATRO KOMEDIJA „Į DARBĄ KAIP Į ŠVENTĘ“
Pagal Isabelle Grolier pjesę „Laimingi darbe“
Režisierius – Ričardas Vitkaitis.
Vaidina: Aušra Štukytė, Neringa Varnelytė, Andrius Bialobžeskis, Julius Žalakevičius.
Gražaus pirmadienio darbe, ar tai įmanoma? Juk dauguma pirmadienio rytą jau pradeda laukti penktadienio vakaro, nes darbas tai ne pramoga, o pinigų uždirbimo vieta. Ar galėtų būti kitaip? Šį kartą AKTORIŲ teatras Jums pristato labai darbingą, bet tuo pačiu ir atpalaiduojančią komediją
„Į DARBĄ KAIP Į ŠVENTĘ“, pagal prancūzų autorės Isabelle Grolier pjesę „Laimingi darbe“.
Spektaklio veiksmas vyksta laikraščio redakcijoje, kurio finansiniai reikalai su kiekvienu mėnesiu vis prastėja, nes atėjus interneto erai, spausdinti laikraščiai tapo nepopuliarūs. Redakcijoje dirbantys trys darbuotojai ne itin mėgsta vienas kitą ir savo pareigas, jie tik ir žiūri kaip kuo greičiau sprukti pro redakcijos duris namo. Laikraščiui vadovaujantis direktorius negali pakęsti darbuotojų požiūrio į darbą, bet visi dantis sukandę dirba toliau, nes neturi kitos išeities. O išeitį netikėtai pasiūlo atsiradęs olandų investuotojas, kuris pažada investuoti į laikraštį su viena keista sąlyga, kad nuo šiol darbuotojai turi būti laimingi darbe ir į darbą eiti, kaip į šventę!
Ar keturi vienas kito nemėgstantys kolegos suras išeitį? Čia ir prasideda tikra sumaištis, juokingos situacijos, linksmi nesusipratimai ir svarbiausia dar daugiau darbo!
Galbūt šis spektaklis žiūrovui duos atsakymą, kurio visas pasaulis ieško šimtmečius kaip būti laimingu darbe? O jei atsakymo nesurasite, tai bent jau išsinešite optimistinį požiūrį į vienų mėgstamą, kitų nemėgstamą darbą ir visų taip siekiamą laimę.

Renginio trukmė: 1 val. 30 min.
Amžiaus cenzas: N-16

Žaismingas spektaklis vaikams „Kakė Makė ir atversta knyga“
2025-03-29 12:00 | Šiaulių kultūros centro Didžioji koncertų salė (Aušros al. 31)
Ei vaikai, maži ir dideli, smalsūs ir išdykę, mylimiausi vaikų herojai Kakė Makė ir Netvarkos nykštukas atkeliauja pas Jus! O kartu su jais į linksmus nuotykius pasiners daugybė jūsų pamėgtų personažų: smagiai valytis dantukus jus mokys Dantukų fėja, visus linksmins šuniukas Čiūčia, stebins iš mėnulio atvykę nykštukai, Kakę Makę aplankys Mamaisa ir Nanaisa. Spektaklyje skambės nuostabios dainelės, šoksime, dainuosime, pramogausime!
Spektaklis „Kakė Makė ir atversta knyga“ pastatytas pagal Linos Žustautės knygeles „Kakė Makė ir dantukų fėjos puota“ bei „Kakė Makė ir pabėgusios ausys“. Jis leidžia į įprastas gyvenimo situacijas pažvelgti kiek kitaip ir žaismingiau įveikti kylančius iššūkius. Ypatingas dėmesys skiriamas interaktyvioms dekoracijoms, kurios tampa svarbi vaidinimo dalis bei mažuosius žiūrovus įtraukia ir priverčia jaustis kaip namuose.
Renginio trukmė: ~50 min.

CAMERATA SOLARIS Šiaulių miesto simfoninis orkestro pirmasis koncertas
2025-03-29 17:00 | Koncertų salė „Saulė”
CAMERATA SOLARIS Šiaulių miesto simfoninis orkestras kviečia klausytojus į pirmąjį koncertą, kuris vyks 2025 m. kovo 29 d. (šeštadienį) 17 val. koncertų salėje „Saulė“ (Tilžės g. 140).
Vakaro programoje:
I dalis
Petras Geniušas. Improvizacija „Pokalbiai su Čiurlioniu“
II dalis
Ludwig van Beethoven Egmont Overture, Op. 84
Ludwig van Beethoven Simfonija no. 5

Dalyvauja:
CAMERATA SOLARIS Šiaulių miesto simfoninis orkestras (meno vadovas ir dirigentas Vilhelmas Čepinskis), solistas Petras Geniušas (fortepijonas).
Koncerto dirigentas Vilhelmas Čepinskis.

Pernai veiklos 35-metį minėjęs Šiaulių miesto kamerinis orkestras „Camerata Solaris“ 2025 m. pradžioje išaugo beveik iki 50 narių, tapdamas CAMERATA SOLARIS Šiaulių miesto simfoniniu orkestru.
Orkestras bendradarbiauja su Lietuvos chorais, lietuvių ir užsienio iškiliais solistais: vokalistais – G. Skėryte, A. Krikščiūnaite, E. Kaniava, A. Janutu, L. Gubaidulina, R. Vaicekauskaite, V. Miškūnaite, perkusininku P. Giunteriu, arfininke J. Daunyte ir kt. Glaudūs ryšiai orkestrą sieja ir su Vokietijos menininkais: pasaulinio masto violončelininku D. Geringu, pianiste I. Gabbe, pianistu ir dirigentu L. Dorfmanu.
Orkestro repertuare vyrauja baroko, klasicizmo ir romantizmo epochų kūriniai. Nevengiama ir naujausiųjų laikų muzikos: nuo A. Piazzollos iki A. Piarto. Orkestras pirmasis atliko šiauliečių A. Bružo, J. Kebliko kūrinius. Šiaulių kamerinis orkestras neretai pasirodydavo kartu su Šiaulių bigbendu, kartu sudarydami vienintelį Lietuvoje simfodžiazo orkestrą! Šią tradiciją ir toliau tęs CAMERATA SOLARIS Šiaulių miesto simfoninio orkestro kamerinė grupė.

Petras Geniušas tarp Lietuvos atlikėjų išsiskiria interesų įvairiapusiškumu ir nuolatinėmis, dažnai rizikingomis naujų išraiškos formų, nekasdieniškų muzikinių ir dvasinių potyrių paieškomis. Meistriškai įvaldęs platų klasikinių, romantinių ir šiuolaikinių kūrinių repertuarą, jis rengia rečitalius ir koncertuoja kaip solistas su Lietuvos simfoniniais orkestrais, įvairiais kameriniais ansambliais ir solistais, dirigentais. Jo scenos partneriais yra buvę M. Rostropovičius, J. Menuchinas, R. Katilius, A. Kniazevas, D. Geringas, V. Noreika, V. Čekasinas, V. Tarasovas.
Nepraleiskite šio neeilinio Šiaulių miesto muzikiniame ir visame kultūriniame gyvenime koncerto!

Įėjimas laisvas!

Provokuojanti komedija „Sumauta dovana“
2025-03-29 18:00 | Šiaulių kultūros centro Didžioji koncertų salė (Aušros al. 31)
Ar kada nors gavote ypatingą dovaną, kuri sumautų ne tik jūsų jubiliejaus vakarą, bet ir visą gyvenimą?
Erikui sukanka 50 metų! Jo žmona Sabina organizuoja intymią vakarienę, o geriausias draugas Žilis susiduria su dilema – nupirkti tobulą dovaną.
Ką padovanoti vyrui, kuris, atrodo, viską turi? Ką dovanoti draugui ir verslo partneriui, kurį pažįsti daugiau nei 30 metų? Į tokią keblią situacija pakliuvo ir Žilis.
Sprendimas tikrai nėra lengvas ir labai atsakingas. Neteisingai parinkta dovana gali ne tik sugadinti šventinę nuotaiką, bet ir iškelti klausimus apie draugystę, santykius ir pasukti visus įvykius netikėta linkme. Galbūt atėjo laikas įmantresnei ir apgalvotai dovanai? Žinoma, juolab, kad draugui sukanka 50 metų. Niekas nesitikėjo, kad kruopščiai parinkta brangi dovana sumaus visą vakarą ir atskleis daugybę tarpusavio paslapčių.
Pasiruoškite kvapą gniaužiančiam vakarui, kupinam juoko, emocijų bei stulbinančių siužeto vingių ir sužinokite, kas buvo toji sumauta dovana!
REŽISIERIUS Andrius Žiurauskas
VAIDINA: Andrius Žiurauskas, Valda Bičkutė, Sakalas Uždavinys.
Renginio trukmė: ~2 val.

ŠVENTINIS TEATRO DIENOS RENGINYS. Ievos Narkutės akustinis koncertas
2025-03-29 18:00 | Šiaulių dramos teatras
Tarptautinės teatro dienos proga kviečiame į šventinį renginį, kuriame susilies TEATRAS IR MUZIKA.
Jaukų akustinį koncertą teatro scenoje surengs charizmatiškoji dainų autorė ir atlikėja IEVA NARKUTĖ bei gitaristas Aurimas Driukas.
Šiauliečiams puikiai pažįstama dainininkė IEVA NARKUTĖ yra viena talentingiausių Lietuvos dainų kūrėjų ir išskirtinio balso savininkė. Žiūrovai, atėję į Ievos koncertus, visada gauna daugiau nei muziką. Juose dera melodija, poezija ir nuoširdūs pokalbiai, leidžiantys kiekvieną akimirką išgyventi ypatingai. Tad Ieva – bene vienintelė Lietuvos dainininkė, kurios koncertai turi ne tik muzikinę, bet ir prasmingą pasakojamąją dalį. Publika jos taiklius pastebėjimus vertina ne mažiau, nei mylimas dainas.
Ievos Narkutės muzikinėje kūryboje, visai kaip teatre, daug jausmo, dramos, intymumo ir gyvenimiškų istorijų, kurias ji talentingai perduoda publikai. Šiame Teatro dienai skirtame koncerte kiekvienas ras, kuo pradžiuginti ir nuraminti savo širdį – jame bus teatro ir nesuvaidintų jausmų, komiškų momentų ir rimtų įžvalgų.
Šventinio vakaro metu Jūsų laukia ne tik išskirtinė muzikinė patirtis, bet ir ypatingos akimirkos teatro bendruomenėje – pirmieji sužinosite, kurie Valstybinio Šiaulių dramos teatralai pelnys geriausių 2024-ųjų metų apdovanojimus ir, kuris VŠDT spektaklis taps „Geriausiu metų spektakliu“. Tad renginyje netrūks netikėtumų ir siurprizų.
Kviečiame kartu švęsti TEATRO ir MUZIKOS šventę!

Koncertas „DAR ŠIRDYJE NE SUTEMA“
2025-03-30 17:00 | Koncertų salė „Saulė”
KONCERTAS „DAR ŠIRDYJE NE SUTEMA“ | Legendinės kompozitoriaus Algimanto Raudonikio dainos.
Ne viena karta užaugo su legendinėmis Algimanto Raudonikio dainomis „Lauksiu tavęs ateinant“, „Švelnumas“, „Laiškas motinai“, „Kur balti keliai“, „Dar širdyje ne sutema“, „Jau vaikystė nuskambėjo“, ir ne vienas atlikėjas užaugo su tomis dainomis. Daugelis iš 500 jo sukurtų dainų yra tapę liaudies dainomis, nes ne kiekvienas pasakys kompozitoriaus pavardę, bet tikrai padainuos „Skinsiu raudoną rožę…!”. Taigi kviečiame į liaudies dainų vakarą DAR ŠIRDYJE NE SUTEMA Šiaulių „Saulės“ koncertų salėje! Koncerte dainuos ne kartą kartu autoriniuose kompozitoriaus koncertuose dalyvavę solistai – Judita Leitaitė ir Dainius Puišys, o apie kompozitoriaus kūrybines išdaigas ir rimtus ketinimus pasakos muzikologas Viktoras Gerulaitis. Atlikėjams akompanuos instrumentinė grupė „Septemband“ (vad. Modestas Jukna).
Kviečiame į dainų vakaronę!

Renginio trukmė: 1 val. 30 min.
Nemokamai: iki 3 metų, neužimant papildomos kėdės.
Bilietus platina ir bilietai.lt

Nijolė Narmontaitė su gyvo garso grupe „Bučinys saldesnis už vyną“
2025-03-30 17:00 | Šiaulių dramos teatras
Renginio organizatorius – VŠĮ „ESTRADĖJA”

2025 m. kovo 30 d. 17 val., Šiaulių dramos teatre, dainuojanti televizijos ir kino aktorė Nijolė Narmontaitė su gyvo garso grupe pristatys programą „Bučinys saldesnis už vyną“.
„Gyvenimas yra šventė – tad švęskim!“ Šia nuostata besivadovaujanti aktorė, septynių knygų autorė kviečia visus į koncertą Šiaulių dramos teatre. Programoje skambės dainos pritariant gyvo garso grupei, liesis poezija, o spalvingos, juokingos, žaismingos istorijos praskaidrins pilką dabartį ir pripildys ją šviesos.
Kartu su Nijole Narmontaite scenoje muzikuos:
Akordeonas – Andrius Balachovičius
Klavišiniai – Kastytis Žukauskas
Kontrabosas – Ar Man Isojan
Mušamieji – Žydrūnas Mockūnas

Lauksime Jūsų !

Grupės „Antikvariniai Kašpirovskio dantys“ koncertas
2025-04-01 20:00 | Šiaulių kultūros centro Didžioji koncertų salė (Aušros al. 31)
Fejerverkai užtaisyti. Garsas patikrintas. Gal dar susiderinsim gitarą, o tada laikykitės! Nes grupė, apkeliavusi visą pasaulį, atkeliauja į Šiaulius su laiko ir erdvės patikrinta programa. Pažadame, kad „Į Venesuelą“, „Mangus“, „Mažulę“, „Daug dienų“ – išgirsite, bet smagiausia, kad bus visiškai negirdėtų, naujausių mūsų kūrinių.
Pasikvieskite draugus, šeimą, kaimynus ir net tuos, kurių visai nepažįstate, išsilyginkit išeigines eilutes, nusiblizkinkit aukštakulnius ir ateikite į Antikvarinių Kašpirovskio dantų seansą!
Visi į Šiaulius – ten, kur šįvakar drebės ne tik žemė, bet ir jūsų dantys!
Renginio trukmė: ~1 val. 30 min.

DOVYDAS IR EDUARDAS. Klaipėdos pilies teatras
2025-04-03 18:30 | Šiaulių dramos teatras
Autorius – Leonelis Goldšteinas
Režisierius – Alvydas Vizgirda
Režisieriaus asistentas – Vytas Aleknavičius
Kostiumų dailininkė – Aina Zinčiukaitė
Kompozitorius – Edvinas Vasiljevas
Aktoriai: Aurimas Pintulis, Vaidas Jočys
Ar visada pažįstame šalia mūsų esantį, kartu su mumis gyvenantį žmogų? Ar visada ir viską žinome apie vyrą, moterį – bendradarbį, kaimyną, mūsų gyvenimo draugę, draugą, palydovą, mūsų vienintelę, vienintelį?
Ko gero ne visada. Nors teigiame, kad pažįstame, žinome kūną, suprantame sielą, numanome kiekvieną mūsų sugyventinio žingsnį, tačiau kartais drauge praleistas gyvenimo tarpsnis pasirodo esąs pilnas netikėtumų, kaip dykumos miražas.
Kartais gyvenimas tarsi pasijuokia iš mūsų tikrumo, įsitikinimų, žinojimo… Nes mes nieko arba beveik nieko negalime pasakyti apie kitą… O kartais ne ką daugiau galime papasakoti ir patys apie save.
Du nepažįstami vyrai susitinka prie šviežio moters kapo didelio miesto kapinėse. Pasirodo, jie atėjo čia norėdami išreikšti pagarbą tai pačiai vienintelei mylimai moteriai…
Lionel’is Goldstein’as gimė Londone (1935 m. rugpjūčio 22 d.), kur gyvena iki šiol. Mokyklą jis pradėjo lankyti tik 10-ties metų, po Antrojo pasaulinio karo. Niekada nestudijavo, nes nuo 15-os metų pradėjo dirbti, išbandė kailiadirbio, mašinisto, kirpėjo ir kitas profesijas. 1956 m. jis išvyko į Australiją kaip kirpėjas Didžiosios Britanijos prekybos laivyno laineryje. Laisvalaikiu pradėjo rašyti noveles ir apsakymus.
1979 m. pasirašė pirmąją sutartį su BBC televizija. Nuo tada prasidėjo itin produktyvus bendradarbiavimas su įvairiais britų TV kanalais. 1983 m. HBO išleido filmą „Misteris Halpernas ir misteris Džonsonas” pagal L. Goldšteino pjesę „Dovydas ir Eduardas” su Lourensu Olivje (Laurence Olivier) ir Džekiu Glysonu (Jackie Gleason) pagrindiniuose vaidmenyse. Šis pastatymas pelnė metų geriausios TV pjesės apdovanojimą.
Pjesė „Dovydas ir Eduardas” yra populiari ir statoma visame pasaulyje: Argentinoje, Australijoje, Austrijoje, Brazilijoje, Izraelyje, JAV, Prancūzijoje, Urugvajuje, Vokietijoje ir kitur. 2020 m. Čekijos televizijoje taip pat sukurtas filmas pagal šią pjesę („Pan Halpern a pan Johnson”).

„Laiptų galerijos“ gimtadienis
2025-04-04 18:00 | „Laiptų galerija”
Šių metų pavasarį Šiaulių miesto kultūros centras „Laiptų galerija“ pasitinka jau 33-iąjį gimtadienį! Balandžio 4 d. 18 val. kviečiame visus į ypatingą vakarą – „Laiptų galerijos“ gimtadienio šventę. Šia gražia proga padovanosime Jums net dvi dovanas – Eglės Velaniškytės tapybos darbų parodą KASDIENYBĖS KUŽDESIAI bei pianistės Eglės Andrejevaitės koncertą ŽALČIO SONATA.
Po vienerių metų pertraukos į „Laiptų galeriją“ sugrįžta tapytojos Eglės Velaniškytės kūryba. Praėjusių metų sausį šiauliečiams pristačiusi sakralumu alsuojančią parodą AŠ ATEINU, 33-iojo galerijos gimtadienio proga tapytoja profesionaliojo meno gerbėjus kviečia nusikelti į dailininko dirbtuves – dovanoja parodą KASDIENYBĖS KUŽDESIAI.
Parodą pristatys menotyrininkė Kotryna Žukauskaitė.
Antrąją šventės dalį vainikuos dar niekur mūsų šalyje nepristatyta, premjerinė pianistės Eglės Andrejevaitės koncertinė programa ŽALČIO SONATA – fortepijono rečitalis, skirtas M. K. Čiurliono 150-mečiui paminėti.
Programoje:
Giedrius Kuprevičius (1944). „Žalčio sonata“, 1968
Mikalojus Konstantinas Čiurlionis (1875 – 1911). Styginių kvartetas c-moll, 1901 – 1902 / Mūzos Rubackytės transkripcija fortepijonui
Mikalojus Konstantinas Čiurlionis (1875 – 1911). Neatpažintas ciklas I. Miško preliudai, 1901
Daugiau informacijos: https://laiptai.com/renginiai/laiptu-galerijos-gimtadienio-svente-2/
Kviečiame tapti mūsų visų šventės dalimi! Iki pasimatymo balandžio 4 d. 18 val. „Laiptų galerijoje“ (Žemaitės g. 83, Šiauliai).
Bilieto kaina: 15 / 10 €
Bilietų rezervacija mob. Tel. +370 656 59 940 / +370 658 80 507

Mados ir grožio mugė „Design for Life“
2025-04-05 10:00 - 16:00 | Šiaulių arena
Kartu su pavasariu atbunda ne tik gamta, bet ir noras atsinaujinti spintą, pasipuošti naujais aksesuarais ar pasikvėpinti romantišku gėlių aromatu. Šiam laikui atėjus suburiame mados ir grožio kūrėjus į mados ir grožio muges „Design for Life“.

Balandžio 6 dieną „Šiaulių arenoje“ vyksiančioje „Design for Life“ mados kūrėjai, dizaineriai ir gamintojai pasitiks su pavasario palete nudažytomis kolekcijos, žėrinčiais rankų darbo papuošalais ir gėlių dvelksmu.

Mugėje Jūsų lauks:

– Lietuvos mados ir grožio kūrėjai;

– stilingi drabužiai ir jų deriniai tiek laisvalaikiui, tiek į šventę;

– aksesuarų gausa tiek moterims, tiek vyrams;

– kosmetikos ir grožio priemonių naujienos;

– asortimentas vaikams: drabužiai, aksesuarai, žaislai, dovanų idėjos;

– jaukios bei stilingos namų interjero detalės.

ĮĖJIMAS NEMOKAMAS

Mados ir grožio mugė „Design for Life“ vyks „Šiaulių arenoje, balandžio 6 dieną (sekmadienį), nuo 10 iki 16 val.

Renginys bus fotografuojamas ir filmuojamas.

Situacijų komedija „Boeing Boeing“
2025-04-05 18:00 | Šiaulių kultūros centro Didžioji koncertų salė (Aušros al. 31)
Kovo 4 dieną DOMINO teatras atvyksta į Šiaulių kultūros centrą ir pristato seksualiausią situacijų komediją, pastatytą pagal legendinę prancūzų pjesę „Boeing Boeing“, sulaukusią ne tik milžiniško populiarumo visame pasaulyje, bet patekusią ir į Gineso rekordų knygą.
Bernaras – jaunas, žavus amerikietis architektas, gyvenantis Paryžiuje. Kur kas labiau už architektūrą jis mėgsta… moteris! Taip! Dailias, seksualias, nenuspėjamas… O kuo jų daugiau, tuo gyvenimas tik įdomesnis! Trys jo sužadėtinės stiuardesės dirba skirtingose avialinijų kompanijose. Kaip patogu! Viskas, ko reikia, tai atidžiai suderinti tvarkaraščius, kad jos niekada viena kitos nesutiktų. Šiai žaviai idiliškai rutinai vadovauja ištikima tarnaitė Berta, o į svečius užsukusiam vaikystės draugui Roberui belieka tik pavydėti. Iki tol… kol koją pakiša didysis progresas: nauji „Boeing“ lėktuvai tampa didesni, galingesni ir… greitesni! Nutinka tai, kas ir turėjo nutikti: Bernaro sužadėtinių tvarkaraščiai susipina…
Komedijos pabaiga nustebins visus. Ir, maža to… Žiūrovų laukia išties seksualus ir intriguojantis netikėtumas!
Renginio trukmė: ~2 val.

Jubiliejinis aktoriaus Arnoldo Jalianiausko muzikinis vakaras ESU, KAS ESU
2025-04-05 18:00 | Šiaulių dramos teatras
Valstybinio Šiaulių dramos teatro aktorius Arnoldas Jalianiauskas kviečia į savo jubiliejinį muzikinį autorinių dainų vakarą „Esu, kas esu“! Šis koncertas – neeilinė proga išvysti visapusišką menininką, kuris savo jubiliejų švenčia scenoje, dalindamasis muzika, istorijomis ir talentingų bičiulių draugija.
Svečiai:

Styginių kvintetas iš Kauno
Kauno kamerinis choras „Geroji Naujiena“ (vadovas Nerijus Šatinskas)
Grupė „Kopti“.
Vytautas Labutis – saksofonas, klavišiniai
Indrė Dirgėlaitė – vokalas
Gintarė Šatinskaitė – pianinas

Arnoldą pažįstame kaip talentingą aktorių, sukūrusį ryškius vaidmenis spektakliuose „Bydermanas ir padegėjai“, „Prarasta Katarinos Blum garbė“, „Migla“ bei vaidinantį žiūrovų pamėgtuose spektakliuose „Pabandom dar kartą“, „Revizorius“, „Vardan Tos“. Tačiau šįkart jis užleis vietą muzikai – dar vienai jo aistrai.
Ne visi žino, kad Arnoldas – ne tik puikus aktorius, bet ir kompozitorius, dainų atlikėjas bei muzikantas, išleidęs per 10 autorinių muzikos albumų. Paskutinis jų – ką tik pasirodęs „Pradėkim iš naujo“.
Koncerto programą sudaro kelios dalys, kurios atspindi Arnoldo muzikinį kelią – nuo jaunystės laikų „grunge“ roko muzikos, per partizanines dainas iki autorinių giesmių su choru.
Dalyvauti šiame ypatingame vakare Arnoldas sukvietė talentingus bičiulius, gerai žinomus, profesionalius muzikos pasaulio atlikėjus, Styginių kvintetą iš Kauno, Kauno kamerinį choras „Geroji Naujiena“, kurių dėka koncertas taps tikra muzikine švente.
Vakaro metu klausytojai galės išgirsti paties Arnoldo sukurtas dainas, kurios kvies prisiminti pirmąją meilę, ilgesingą atsiskyrimą, svajonių siekimą. Neatsiejama jo kūrybos dalis – krikščioniškos giesmės, kurios drauge su choru taip pat nuskambės koncerte.
Muzika Arnoldą lydi nuo vaikystės. Sulaukęs vos 16 metų su bičiuliais Rolandu ir Vaidu jis jau buvo sukūręs grupę „Kančia“, su kuria dalyvaudavo koncertuose ir festivaliuose Lietuvoje. Dabar grupė, persivadinusi į „Kopti“, dar tik pradeda muzikinę kelionę.
Šis vakaras – tai unikali proga ne tik išgirsti talentingo aktoriaus autorines dainas, bet ir pasinerti į įvairiaspalvį muzikos pasaulį, pilną emocijų, prasmės ir tikrumo.
Kviesdamas susitikti savo jubiliejiniame koncerte, Arnoldas sako:
„Visada svajojau apie galimybę groti didžioje scenoje ir susitikti su žmonėmis kurie yra ieškotojai, kaip ir aš. Aš visuomet buvau ieškotojas kolekcionierius ir mane domino visi muzikos stiliai ir žanrai. Šiandien galiu pasidžiaugti, kad turiu galimybę su jumis pasidalinti savo surinkta kolekcija dainų, kurių atsiradimą lydėjo įvairios gyvenimo situacijos, išgyvenimai ir pažintys. Esu kas esu iš Dievo malonės ir tuo džiaugiuosi, bei noriu pasidalinti su jumis tuo, kas yra užgimę iš meilės! Pasimatykime!“

Jurgos albumo „Tik aš ir tu“ pristatymas
2025-04-05 18:00 | Koncertų salė „Saulė”
Informuojame, kad renginys JURGA | TIK AŠ IR TU albumo pristatymo koncertas yra perkeltas iš 2025 m. sausio 12 d. į 2025 m. balandžio 5 d. 18 val. Bilietų keisti nereikės. Jie galios tie patys. Organizatoriai atsiprašo už nepatogumus.
JURGA | Tik aš ir tu | albumo pristatymo koncertas
Laikui nepavaldi Jurgos kūryba kaip ir pati atlikėja yra patyrusi daugybę transformacijų, tačiau visų permainų ar iššūkių akivaizdoje ji visuomet išlieka ištikima autentikai. Toks – absoliučiai tikras ir iki kruopelytės išjaustas – yra ir naujasis kūrėjos albumas „Tik aš ir tu“, į kurio pristatymo koncertus Jurga kviečia visus, išsiilgusius kokybiško skambesio.
„Tik aš ir tu“ – tai ilgo, ne visuomet lengvo, tačiau ypač jautraus pastarųjų ketverių metų Jurgos kūrybos proceso rezultatas, už kurį, kaip prisipažįsta pati, yra nepaprastai dėkinga. Koncerto metu puikiai pažįstamus kūrinius lydės ir nauja programa. Ją sudaro daugybė prasmingų ir šiltų dainų, už kurių slepiasi pačios atlikėjos išgyventos kasdienybės dramos, laimėjimai, atradimai, netektys ir jautrios kitų žmonių papasakotos istorijos.
Tai įkvepiančios, poetiškos ir kupinos paprastų, bet gilių įžvalgų dainos. Tarp jų rikiuojasi vasaros pabaigoje pasirodęs ir daugelio jau niūniuojamas singlas „Tik aš ir tu“, Kuršių Nerijai dedikuota „Svajonė“, jaunimo pagalbos organizacijoms kaip įkvėpimo šaltinis kurta „Plieninis drugys“, Tėčiu rašyta „Meile, aš tavim seku“, drauge su „Black water“ gimusi „Su tavim ar be tavęs“, Jurgai Sidabrinę gervę atnešusio animacinio filmo „Mora Mora“ garso takelis „Home“ ir ir kiti gyvo skambesio nestokojantys kūriniai.
Gyvo garso koncerte Jurgai draugiją palaikys pianistas Kęstutis Pavalkis, bosistas Rytis Vasiliauskas bei būgnininkas Gediminas Stankevičius.
Leiskitės į naujojo albumo „Tik aš ir tu“ pažinimo kelionę drauge su Jurga!

Durys atidaromos ~ 16.30 val.
Renginio trukmė ~ 2 val.
Pertraukos: yra.
Vaikai įleidžiami nemokamai: iki 10 metų amžiaus imtinai, neužimant papildomos vietos (renginio vietoje pateikti amžių įrodantį dokumentą).
Amžiaus cenzas: nėra.

Šokių vakaras. Groja Vytautas Kosmauskas
2025-04-06 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2025 m. balandžio 6 d. 17 val.

5 Eur

Balandžio 6 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Vytautas Kosmauskas.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Komedija „O Dieve mano!“
2025-04-08 18:00 | Šiaulių kultūros centro Didžioji koncertų salė (Aušros al. 31)
Šiaulių kultūros centro Didžioji koncertų salė (Aušros al. 31)

2025 m. balandžio 8 d. 18 val.

20–30 Eur

Psichologė Ela nusižengdama savo taisyklėms po darbo priima klientą, pagrasinusį, kad be skubios psichologo pagalbos atsitiks kažkas nepataisomo. Atvykėlis prisistato… Dievu.
Cha cha cha! Kas gi atsitiko, kad net Dievui reikia pagalbos?!
Pasirodo, Ela turi tik 40 minučių išgebėti pasaulį.
Lengvas, šmaikštus, bet intelektualus ir pranašiškas Kūrėjo ir Kūrinio dialogas, nuo kurio priklauso VISKAS!
„Įdomu, kaip atrodo Dievas? Dabar aš žinau, kaip jis atrodo ir kaip jis jaučiasi… turiu tokią privilegiją. Tai labai įdomu“, – aktorius V. Martinaitis.
„Ko gi paklaustumėte, jei turėtumėte galimybę akis į akį susitikti su Dievu?“
Mano personažė Ela užtikrintai sako: „Aš netikiu į Dievą! Apsidairykit, jums atrodo, kad Dievas yra?! Ji, viena pati augindama sūnų autistą ir dirbdama psichologe, per savo gyvenimą turėjo pakankamai progų ir pasibaisėti, ir nusivilti. Tačiau šis susitikimas bus lemtingas. Ir nežinia, kuris kuriam padės išgyventi gydančią transformaciją“, – aktorė V. Bičkutė.
„Mane visada domino „kitokių“ žmonių vaidmenys, tokių, kurių didžioji dalis visuomenės šalinasi arba jie atrodo nepriimtini. Mane domina, kaip tokie žmonės mąsto, apie ką jie mąsto, kaip jie priima gyvenimą, kaip jie juo džiaugiasi. Ir jie tikrai juo džiaugiasi, gal net ir dažniau, nei tie, taip vadinami, „sveikieji“ žmonės.
Pati pjesė, pirmą kartą ją skaitant, labai pralinksmino, tai nuotaikinga ir įtraukianti istorija. Džiaugiuosi, kad ši istorija pateko režisierei Gabrielei Tuminaitei į rankas, tikiu, kad spektaklis ne tik privers žiūrovus nusišypsoti, bet ir pakvies susimąstyti, paliesdamas šiandienines aktualijas“, – aktorius Tomas Šečkus.
Kūrybinė komanda:
Dramaturgė Anat Gov
Režisierė Gabrielė Tuminaitė
Aktoriai Valda Bičkutė, Vaidotas Martinaitis, Tomas Šečkus
Dailininkas Juozas Valenta
Pjesę išvertė Mindaugas Valiukas
Renginio trukmė: ~1 val. 30 min.
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.
Organizatorius – VšĮ „Lumo studija“.

Šokio spektaklis „Žemaitė N.18(0)“
2025-04-09 18:00 | Šiaulių kultūros centro Didžioji koncertų salė (Aušros al. 31)
Šiaulių kultūros centro Didžioji koncertų salė (Aušros al. 31)

2025 m. balandžio 9 d. 18 val.

19.20–31.20 Eur

Meilei ir kūrybai amžiaus cenzo nėra.
Ansamblis „Lietuva“ pristato premjerą – šokio spektaklį „Žemaitė N.18(0)“ apie moterį, akivaizdžiai pralenkusią laiką. Žemaitės fenomenas su visais intymiausiais jos gyvenimo faktais verti atskiro dėmesio, todėl šokio spektaklis į garsiąją lietuvių klasikę kvies pažvelgti visai kitaip.
„Žemaitė N.18(0) – nustebsite, kokia ji nuostabi, nesustabdoma ir nepriklausoma“, – apie gimusią idėją sako režisierė ir ansamblio „Lietuva“ vyr. choreografė Aušra Krasauskaitė. To meto išsišokėlė, unikali savo vidine laisve, drąsa mylėti ir išsiskirti iš kitų. Naujas spektaklis papasakos po oria, išdidžia laikysena ir visada galvą dengiančia skara kunkuliavusias rašytojos aistras bei nepaprastą geismą žinioms, gyvenimui, menui ir vyrams. Sujungiant intriguojančią biografiją ir kūrybos motyvus, bus apmąstoma scenoje iki šiol menkai tepristatyta rašytojos pusė, savyje slepianti daugeliui kūrėjų neįmintas paslaptis, taip griaunant ir nusistovėjusį, šiek tiek nepelnytai vaizduojamą „bobutės“ su skarele ant vieno lito kupiūros įvaizdį.
Nauja ansamblio „Lietuva“ programa kuriama rašytojos Julijos Beniuševičiūtės-Žymantienės (slapyvardžiu Žemaitė) šimtas aštuoniasdešimtosioms gimimo metinėms paminėti. Siužetinės linijos smalsumą sužadina ir pikantiškas moters gyvenimas: būdama 65 metų, pamilo 30 metų jaunesnį vyrą, kuris mergino jos anūkę, o galiausiai vedė Žemaitės dukrą. Išlikę Žemaitės laiškai mylimajam liudija apie labai stiprius jausmus, padariusius įtaką jos kūrybai.
„Žemaitė visų pirma yra žmogus, kuris ne tik klausėsi savo vidinio balso, bet ir turėjo pakankamai drąsos juo vadovautis. Galima labai daug analizuoti jos biograﬁją ar žmonių, buvusių šalia jos, kurie galbūt padarė įtaką, bet ši spekuliacija nesvarbu. Visi norintys sužinoti apie Žemaitę nesunkiai tai atliks keliais spustelėjimais kompiuteryje ar telefone. Man įdomu tai, kad Žemaitė – moteris kaip ir aš, leidusi sau girdėti autentišką „aš“ ir atliepti savo poreikius – kurti, mylėti ir laisvai gyventi to meto kontekste, kuriame daugelis apie tai net slapčiausiose fantazijose nesvajojo. Ir šis pasirinkimas yra svarbus šiandien, nes nepaisant deklaruojamos laisvės rinktis – kur gyventi, ką mylėti, būti feministe ar nebūti, priimti savo jausmus nekvestionuojant jų gerumo ar blogumo – tampa vis sudėtingiau. Noriu sukurti spektaklį, kuris pateiktų, ką jaučiu skaitydama ir galvodama apie Žemaitę. Dalinuosi šiuo įkvėpimu, idant ir jūs atsigręžtumėte į save“, – į premjerą kviečia A. Krasauskaitė.
Specialiai Žemaitės metams skirtame projekte ryški, spalvinga persona atsiskleis judesio ir simbolių kalba. Choreografijoje dominuos klasikinis, neoklasikinis ir šiuolaikinis šokiai, o dinamiškas masines scenas keis duetai bei solo kompozicijos, kurias atliks „Lietuvos“ šokėjų trupė. Moderni choreografija, persipynusi su etno motyvais, papildyta lietuvių liaudies papročiais sustiprins miesto / kaimo įvaizdžius, kurie neatsiejami rašytojos gyvenimo aspektai. Scenografijos kuriama atmosfera leis įsijausti į daugiabriaunę pagrindinės spektaklio veikėjos – Žemaitės – asmenybę. Spektaklyje skambės skirtingų kompozitorių, taip pat lietuvių liaudies kūrinių motyvai.
Literatūros tyrinėtojai Žemaitę apibūdina kaip „veiklią, jausmingą, hipsteriškai pasirišusią skarelę, keistuoliškai nepritampančią aplinkoje bei nebijančią radikalių gyvenimo lūžių“ – būtent ji iš klasikų autorių labiausiai atitinka dabarties laikmečio poreikius. Tuometinėje Žemaitės pozicijoje, jos keliamuose klausimuose girdisi feminizmo užuomazgos Lietuvoje – kaip antai, kodėl moterys uždirba mažiau nei vyrai. Paradoksalu, kad Žemaitė susilaukė didelio palaikymo iš jaunų inteligentų Povilo Višinskio, Jono Jablonskio ir kitų, bet artimiausioje aplinkoje to supratimo nebuvo.
Kaip žinia, Julija Beniuševičiūtė-Žymantienė kūrė apie kaimo realijas, tarpusavio santykius, vargus bei negandas, ryškiai aprašydavo gamtos paveikslus bei taikliai atvaizduodavo skirtingas žmogaus būsenas. Dėmesingumas jausmams – tai, kas ypač traukia Žemaitės kūryboje. Rašytoja davė pradžią naujųjų laikų lietuvių prozai ir realizmo srovei lietuvių literatūroje: apsakymas „Marti“, apysaka „Petras Kurmelis“ ir kiti gerai žinomi kūriniai, iki šiol cituojami mokyklų programose. Vis dėlto, įprasminant Žemaitės kūrybinius nuopelnus, rečiau atsigręžiama į pačią autorės asmenybę bei dramatiškai susiklosčiusią moters istoriją.
Režisierė ir choreografė A. Krasauskaitė – Auksinio scenos kryžiaus ir Padėkos kaukės laureatė, pastačiusi daugiau kaip aštuonis šokio spektaklius įvairiuose Lietuvos teatruose, sukūrusi choreografiją tokiems ansamblio „Lietuva“ projektams kaip muzikinė drama „Emilija“, koliažinė opera „Mažvydas“, muzikinė drama „Sakmė apie dovanotą širdį“ ar šokio spektaklis „Šokio simfonija iš Šiaurės Jeruzalės“ pagal Jievaro Jasinskio muziką. Kūrėją naujam projektui taip pat inspiravo šokio spektaklis „Dėdės ir dėdienės“ pagal Juozą Tumą-Vaižgantą.
Scenografė ir kostiumų dailininkė – Giedrė Brazytė, taip pat Auksinio scenos kryžiaus, Padėkos kaukės ir Fortūnos prizo laureatė. Dramaturgijos autorė Kristina Steiblytė, skirtingus muzikinės dalies kūrinius apjungs Silvija Miliūnaitė, šviesų dailininkas Pijus Vasiliauskas.
Renginio trukmė: ~1 val.
Mieli lankytojai, dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos Šiaulių kultūros centro internetinėje svetainėje, žiniasklaidoje ar socialiniuose tinkluose.
Organizatorius – Valstybinis dainų ir šokių ansamblis „Lietuva“.

Arno Švilpausko koncertas „Vakarėja“
2025-04-10 18:00 | Šiaulių kultūros centro Didžioji koncertų salė (Aušros al. 31)
Radijo ir renginių vedėjas, dainininkas Arnas Švilpauskas kviečia į savo koncertą „Vakarėja“.
Pasiruoškite puikiai nuotaikai su charizmatišku Arnu. Skambės ne tik Arno dainos, bet ir visiems puikiai žinomi lietuviški šlageriai ir hitai.
Laukia neeilinis vakarėlis.
Renginio trukmė: ~1 val. 20 min.

Monikos Falcon koncertas
2025-04-10 18:00 | Koncertų salė „Saulė”
Lietuvos vardą užsienyje garsinantis sopranas Monika Falcon balandžio 10 d. 18 val. kviečia į užburiantį koncertą drauge su Šiaulių pučiamųjų orkestru (meno vadovas ir dirigentas Sigitas Vaičiulionis, dirigentas Gediminas Brūzga) bei solistais: Viktorija Čepinskiene (smuikas), Ignu Vaišnoru (trimitas), Gediminu Brūzga (saksofonas) ir Karoliu Pukinskiu (trimitas).
Tarptautinėje scenoje solistė yra pasirodžiusi su tokiais dirigentais, kaip Zubinas Mehta, Riccardo Muti, bei Berlyno simfoniniu orkestru. Monika atlieka pagrindinius vaidmenis operose „Aida“, „Leonora“, kitose yra įkūnijusi Desdemoną (G. Verdi „Otello“) bei Santucą (P. Mascagni „Cavalleria Rusticana“). Koncertuoja ne tik Europoje, bet ir Amerikoje. Kartą išgirdę Moniką gyvai neliksite abejingi. Nuoširdumas, meilė muzikai bei stiprus vokalas visada lydi šį jauną sopraną.
Koncerto programoje skambės G. Puccini, G. Gershwin, A. Piazzolla, B. Dvariono ir kitų kompozitorių kūriniai.
Koncerto dirigentas Sigitas Vaičiulionis.
Vakaro vedėja Jūratė Levickaitė.

Renginio trukmė: ~ 1 val. 30 min.
Nuolaidos: studentams, senjorams, moksleiviams, neįgaliesiems taikoma -50% nuolaida.
Vaikai įleidžiami nemokamai: iki 5 metų amžiaus imtinai, neužimant papildomos vietos.

Olego Šurajevo „stand up“ pasirodymas „Turas su tikrais bilietais“
2025-04-10 20:00 | Šiaulių kultūros centro Kamerinė salė (Aušros al. 31)
Balandžio 10 d. 20 val.. Šiaulių kultūros centre vyks Olego Šurajevo „stand up“ pasirodymas „Turas su tikrais bilietais“.
Programoje laukia nauji bajeriai, kurių internete nėra.
N-18.
Renginio trukmė: ~1 val.

Kristinos Petrauskės knygos „Slanimo raganos. Sapeigos byla" pristatymas
2025-04-11 16:00 - 17:00
Balandžio 11 d., penktadienį, 16 val. Šiaulių istorijos muziejuje (Aušros al. 47, Šiauliai) vyks Vytauto Didžiojo karo muziejaus istorikės, radijo laidų vedėjos Kristinos Petrauskės knygos „Slanimo raganos. Sapeigos byla” pristatymas. Įėjimas nemokamas.
Knygos autorė Kristina Petrauskė – „Instagram“ ir „Tik tok“ platformose dar žinoma kaip Chistorikė, savo paskyrose populiarinanti LDK istoriją ir kultūrą. Šiuo metu tyrinėja LDK XVI–XVII a. karybos ir kultūros istoriją, tačiau taip pat didelį dėmesį skiria kasdienybei. Apie neįprastą XVII a. kasdienybę ir jos romanas.
1630 metai. Slanimas – turtingas Lietuvos Didžiosios Kunigaikštystės miestas, Sapiegų giminės valda. Vilniaus vaivados Leono Sapiegos valdinė Ona, pravarde Korotka, apkaltinama kerėjimu. Vienas Slanimo miestietis pareiškia, kad Ona nužiūrėjo jo žmoną, o žydas prekeivis dievagojasi buvęs jos prakeiktas. Tardoma kaltinamoji, vildamasi išsigelbėti, išsitaria žinanti, ką išties derėtų siųsti į laužo liepsnas. Gretimo kaimo popo žmoną bajorę Rainą, visų gerbiamą pribuvėją. Ji užkerėjusi Vilniaus vaivados sūnų Joną Stanislovą Sapiegą ir užleidusi jam melancholiją. Ona tikina žinanti, kaip Sapiegą atkerėti, kad šis vėl jaustųsi laimingas ir vėl užsimanytų vesti, bet ar ja patikės teisėjai? Ar Raina stos prieš teismą ir ar kilmingajai pavyks išvengti Salemo raganų lemties?
Šio sodraus istorinio romano siužetą autorei diktavo XVII amžiaus dienoraščiai, prisiminimai, laiškai, kelionių aprašymai ir visa, kas kūrė daugiaetninę LDK kultūrą, o daugelis knygos personažų iš tiesų kadaise gyveno.
Pristatyme dalyvaus knygos autorė. Renginį moderuos karo istorijos rekonstruktorė Elmyra Baljanaitė-Stanevičienė ir muziejininkas Gintautas Urbietis.

Tarptautinės sportinių šokių reitingo varžybos „Sun City Cup“
2025-04-12 08:00 - 2025-04-13 17:00 | Šiaulių arena
Šokio magija sugrįžta!
Tarptautinės sportinių šokių reitingo varžybos (WDSF ir LSŠF) „Sun City Cup“ balandžio 12-13 dienomis.
Geriausi sportinių šokių atlikėjai – vienoje, Šiaulių arenos scenoje.
Šios tradicinės sportinių šokių varžybos kasmet į Šiaulius suburia pajėgiausias ir elegantiškiausias šokėjų poras iš Lietuvos ir daugelio užsienio šalių.
Nuo 1994 m. vykstančios varžybos pelnė šokėjų ir žiūrovų meilę bei pripažinimą. Jos turi Lietuvos sportinių šokių federacijos (LSŠF) ir Pasaulio sportinių šokių federacijos (WDSF) reitingo statusą, kuris pabrėžia aukštą organizacinį lygį ir prestižą, pritraukiantį aukščiausio meistriškumo šokėjus.
Organizatoriai pabrėžia, kad „Sun City Cup 2025“ – tai reginys, kuriame kiekvienas gali atrasti kažką ypatingo: vieni – sportinį azartą, kiti – meno grožį, o treti – tiesiog puikią pramogą ir malonų poilsį akims.
Šiaulių arenoje susirinkę žiūrovai galės mėgautis įspūdingais šokėjų pasirodymais, koncertine programa, gera nuotaika ir išskirtinėmis emocijomis.
Renginio kulminacija – balandžio 12 d. 19:00 val. vyksiantys pagrindiniai finalai, kurių metu šokėjų poros varžysis dėl prizinių vietų. Šventinę atmosferą kurs ne tik aukščiausio lygio šokėjų pasirodymai, bet ir koncertinė programa, kurią susirinkusiems žiūrovams dovanos charizmatiška šiaulietė atlikėja Agnė Michalenkovaitė bei kitos staigmenos.
„Tai daugiau nei varžybos – tai tikras šokio spektaklis, kuris sujungia ne tik sportinį meistriškumą, bet ir nepakartojamą estetiką. Kiekviena šokėjų pora pasakoja savo istoriją, o kiekvienas judesys atskleidžia aistrą, kuriai sunku likti abejingam. Kviečiame visus atvykti ir patirti šią šokio šventę kartu“, – kalbėjo Šiaulių sportinių šokių klubo „Šypsena“ vadovas Žanas Untulis.
Varžybų organizatoriai: Šiaulių miesto savivaldybė, Šiaulių sportinių šokių klubas „Šypsena“, Lietuvos ir Pasaulio sportinių šokių federacijos.

Renginio informacija

Renginio trukmė: renginys vyksta visą dieną. Renginio pradžia 10 val., vakarinė dalis 19 val.
Nuolaidos: netaikomos
Vaikai įleidžiami nemokamai: vaikai (iki 6 metų imtinai), neužimantys papildomos sėdimos vietos, įleidžiami nemokamai.
Vietos neįgaliems: Neįgaliesiems turintiems judėjimo negalią ir juos lydintiems į nuolaidos laukelį įveskite kodą „neįgaliesiems” ir turėsite galimybę pasirinkti bilietus parteryje zonoje skirtoje judėjimo negalią turintiems ir juos lydintiems asmenims už mažiausią neakcijinę kainą (kontrolės metu pateikti neįgaliojo pažymėjimą).
Amžiaus cenzas: nėra
Fotografavimas/filmavimas: Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.
Organizatorius: Šiaulių sportinių šokių klubas „Šypsena”. Renginio organizatorius prisiima atsakomybę dėl renginio ir jo kokybės bei bilietų į renginį platinimo. Šiaulių arena teikia renginio organizatoriui tik renginio vietos nuomos paslaugą ir už renginį bei jo vykdymą neatsako.
